**Σύλλογος Κατοίκων Τσακού Αγίας Παρασκευής**

Σας απευθύνουμε αυτό το υπόμνημα-ανοιχτή επιστολή, προκειμένου να θέσουμε υπόψη σας για μια ακόμη φορά τα παρακάτω σοβαρά και χρονίζοντα προβλήματα που αντιμετωπίζουν οι κάτοικοι της περιοχής του Τσακού όπως αυτά επικαιροποιήθηκαν στην συγκέντρωση –συζήτηση που πραγματοποιήθηκε με πρωτοβουλία του συλλόγου μας την Δευτέρα 12 Ιουλίου 2021 με την παρουσία των κατοίκων, επικεφαλής των παρατάξεων και δημοτικών συμβούλων της μείζονος και ελάσσονος αντιπολίτευσης.

Στην συγκέντρωση –συζήτηση εκφράστηκε από όλους τους συμμετέχοντες η σοβαρή τους ανησυχία για την πορεία των θεμάτων που απασχολούν την περιοχή μας και αφορούν

. ΤΗΝ **ΠΑΙΔΕΙΑ-σχολική στέγη (απαλλοτρίωση ΟΤ 119, πρώην σχολεία Μάκρη για την ανέγερση του 12 δημοτικού σχολείου) .**

**.ΤΗΝ ΠΡΩΤΟΒΑΘΜΙΑ ΦΡΟΝΤΙΔΑ ΥΓΕΙΑΣ με την αναβάθμιση του ΚΥ και του Δημοτικού Ιατρείου του Τσακού με την ταυτόχρονη μετεγκατάσταση του σε άλλο σύγχρονο και προσβάσιμο από τους κατοίκους χώρο.**

**.ΤΗΝ ΑΞΙΟΠΟΙΗΣΗ ΕΛΕΥΘΕΡΩΝ ΧΩΡΩΝ με απαλλοτρίωση του ΟΤ 118 και απόδοση του στους κατοίκους ως χώρο πράσινου και αναψυχής. Διεκδίκηση από το Υπουργείο Γεωργίας του κτηρίου του Υπουργείου στην οδό Αιτωλίας και την αξιοποίηση του από τον Δήμο είτε για κέντρο πολιτισμού που τόσο ανάγκη έχει η περιοχή μας και ο Δήμος γενικότερα, είτε για στέγαση υπηρεσιών του Δήμου ,η εγκατάσταση σχολικών μονάδων κ.λπ**

**.ΤΟ ΠΕΡΙΒΑΛΛΟΝ, Υμηττός, λόφος Τσακού, έκταση υπουργείου Γεωργίας στην οδό Νεαπολέως.**

**.ΤΗΝ ΚΑΘΗΜΕΡΙΝΟΤΗΤΑ ΤΟΥ ΠΟΛΙΤΗ με έργα που θα βελτιώσουν την ποιότητα της ζωής του.**

**Κύριε Δήμαρχε ρωτάμε**

**1**.Είναι στην προτεραιότητα σας η **απαλλοτρίωση του ΟΤ 119 πρώην Μακρή** για την ανέγερση του 12ου Δημοτικού σχολείου που τόσο ανάγκη έχει η περιοχή μας ¨και είναι ομόφωνη απόφαση του Δημοτικού Συμβούλιου η διεκδίκηση του;Oι τελευταίες εξελίξεις με την απόφαση του κλιμακίου του Συμβουλίου της Επικρατείας για την δανειακή σύμβαση και την απαλλοτρίωση του εντείνει της ανησυχίες μας για την εξέλιξη του θέματος .

**Μετά την τελευταία συνάντηση σας με την πιστώτρια Τράπεζα για την επαναδιαπραγμάτευση των όρων της δανειακής σύμβασης παρουσία εκπροσώπων της αντιπολίτευσης έχετε συγκεκριμένο χρονοδιάγραμμα για την νέα δανειακή σύμβαση και την κήρυξη της απαλλοτρίωσης;**

**2**.Είναι επίσης στις προτεραιότητες σας **η Πρωτοβάθμια Φροντίδα Υγείας** με την αναβάθμιση του ΚΥ της περιοχής και την **μετεγκατάσταση του Δημοτικοί Ιατρείου του Τσακού** σε άλλο σύγχρονο και προσβάσιμο χώρο ώστε να έχουν την δυνατότητα να προσφέρουν υψηλού επίπεδου δωρεάν προς όλους παροχές πρωτοβάθμιας φροντίδας υγείας;

Και αν είναι στις προτεραιότητες σας γιατί μέχρι σήμερα δεν προκηρύξατε όπως μας είχατε υποσχεθεί την εκδήλωση ενδιαφέροντος για την ενοικίαση του χώρου που σας υποδείξαμε από τον Δεκέμβριο του 2020 και είχατε δηλώσει ότι καλύπτει τις ανάγκες για την μετεγκατάσταση του Δημοτικού Ιατρείου του Τσακού ;

Μάλλον στις προτεραιότητες σας απ ότι φαίνεται μέχρι τώρα είναι να κάνετε τον Δήμο **μέσω του ΚΕΠ ΥΓΕΙΑΣ,** που προωθείτε, μεσάζοντα ανάμεσα στους κάτοικους και τα ιδιωτικά διαγνωστικά κέντρα αναγκάζοντας τους να βάλουν για άλλη μια φορά βαθειά το χέρι στην τσέπη για μια σειρά διαγνωστικές εξετάσεις από την στιγμή που το ΚΥ της περιοχής μας δεν έχει την δυνατότητα να τις παρέχει.

**3**. Θέλετε να προχωρήσετε η όχι **στην απαλλοτρίωση του ΟΤ 118** και απόδοση του σαν χώρο πρασίνου στους κατοίκους ; Eνα χρονίζων θέμα με εύθύνες σε όσες δημοτικές παρατάξεις άσκησαν διοίκηση όλα τα προηγούμενα χρόνια στο δήμο και έχουμε φτάσει σε ένα σημείο να έχουμε δώσει **600.000 ευρώ δημόσιο χρήμα** στον ιδιοκτήτη του οικοπέδου **πάνω από 20 χρόνια και να μην έχει γίνει η απαλλοτρίωση.**

**Και μην μας πείτε ότι δεν βρίσκεται τους δικηγόρους του ιδιόκτητη με τόσα επιτεύγματα στις τηλεπικοινωνίες και την πληροφορική;**

**Kαι αν δεν είναι στις προτεραιότητες σας η απαλλοτρίωση του ΟΤ 118 και η απόδοση του σαν χώρος πρασίνου όπως έχει χαρακτηριστεί δίπλα στο 3ο Δημοτικό που σήμερα είναι χώρος προβατικής συμπεριφοράς πως σκέπτεστε να διεκδικήσετε τα 600.000 ευρώ από τον ιδιοκτήτη.**

**4.** Με το ραντεβού που υποσχεθήκατε παρουσία μελών του ΔΣ του Συλλόγου μας εκπρόσωπων των δημοτικών παρατάξεων της ΝΙΚΗΣ ΠΟΛΙΤΩΝ,

της ΛΑΙΚΗΣ ΣΥΣΠΕΙΡΩΣΗΣ και του ΦΥΣΣΑΕΙ ΚΟΝΤΡΑ ότι θα κλείσετε με τον Υπουργό Γεωργίας από τις αρχές Ιουνίου ώστε διαπαραταξιακη επιτροπή να τον επισκεφτεί και **να ζητήσει την απόδοση του χώρου του Υπουργείου Γεωργίας στην οδο Αιτωλίας , που είναι εγκαταλελειμένος, στον δήμο,** **ακόμα περιμένουμε ενημέρωση.**

**5.** Με **την παραχώρηση του χώρου του Υπουργείο Γεωργίας στην οδό Νεαπολέως έχετε να μας πείτε κάτι;**

**6.** Οσο για την πυροπροστασία του λόφου Τσακού που στην συνάντηση μας υποστηρίξατε ότι δεν είναι δίκη σας ευθύνη άλλα του ΣΠΑΥ και ότι δεν έχετε χρήματα για μια τέτοια δράση σας ενημερώνουμε για το έγγραφο της διεύθυνσης Δασών και Δασικού περιβάλλοντος στις 24/05/21 με θέμα : **Χρηματοδότηση ΟΤΑ για κάλυψη δράσεων προστασίας: Που αναφέρει ότι με την εν λόγω χρηματοδότηση οι Δήμοι μπορούν να χρηματοδοτήσουν ενέργειες πρόληψης προστασίας, συντήρησης ,αποκατάστασης σε άλση, πάρκα κ.λ.π . Θέλουμε να πιστεύουμε ότι η θέση σας αυτή για την προστασία του Λόφου Τσακού δεν σας εκφράζει και προήρθε από μη ενημέρωση σας από της υπηρεσίες του Δήμου.**

Πολλά ακόμη έχουμε να πούμε και να αναφέρουμε σε αυτή την ανοιχτή επιστολή για τις επισκέψεις μας στους Υπεύθυνους του Δήμου, για λύση θεμάτων της καθημερινότητας, που άλλα λύθηκαν και άλλα παραμένουν άλυτα.

Εστιάζουμε όμως στα σπουδαία και χρονίζοντα και θέτουμε το ερώτημα στον Δήμαρχο:

Θα πάρουμε απαντήσεις για την τύχη του **Ο.Τ.119, Ο.Τ.118, τα Δημοτικά Ιατρεία, τους χώρους του Υπουργείου Γεωργίας ?**

Οι κάτοικοι, που ήρθαν στην τελευταία συνάντηση-ενημέρωση του Συλλόγου, έθεσαν αυτά τα ερωτήματα και ζητούν απαντήσεις.

Τις ίδιες απαντήσεις φαίνεται να ζητούν και οι δημοτικές παρατάξεις και οι δημοτικοί σύμβουλοι της αντιπολίτευσης που ήταν παρόντες σε αυτή την συνάντηση.

**Κύριε Δήμαρχε είμαστε ένα ΔΣ που δεν υιοθετούμε την λογική των μειωμένων απαιτήσεων αγωνιζόμαστε να δοθούν λύσεις που να ικανοποιούν τις σύγχρονες ανάγκες σε παιδεία, υγεία, περιβάλλον .των κατοίκων της περιοχής του Τσακού και του Δήμου συνολικότερα και πεισμώνουμε ακόμα περισσότερο όταν δεν βλέπουμε από τους αρμόδιους διάθεση για λύση στα σοβαρά προβλήματα που μας απασχολούν.**

**Γι'αυτό να είστε σίγουρος ότι θα μας βρείτε και πάλι μπροστά σας μαζί με τους κατοίκους διεκδικώντας τα αυτονόητα.**

**Τον τελικό λόγο όμως τον έχει ο Δήμαρχος και σημερινή Δημοτική αρχή**

**Κάθε χρηστή Διοίκηση, πιστεύουμε ότι και θέλει και μπορεί !**